## Uredba o unutarnjem ustrojstvu Ministarstva pomorstva, prometa i veza

### NN 125/2003 (2.8.2003.), Uredba o unutarnjem ustrojstvu Ministarstva pomorstva, prometa i veza

# VLADA REPUBLIKE HRVATSKE

1808

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000 i 59/2001) i članka 34. stavka 1.
Uredbe o načelima za unutarnje ustrojstvo tijela državne uprave (»Narodne
novine«, broj 43/2001), Vlada Republike Hrvatske je na sjednici održanoj 30.
srpnja 2003. godine, donijela

## UREDBU

### o unutarnjem ustrojstvu Ministarstva pomorstva, prometa i veza

I. OPĆE
ODREDBE

Članak
1.

Ovom
Uredbom određuje se unutarnje ustrojstvo Ministarstva pomorstva, prometa i veza
(u daljnjem tekstu: Ministarstvo), nazivi upravnih organizacija u sastavu Ministarstva
i unutarnjih ustrojstvenih jedinica, te njihov djelokrug, način upravljanja,
okvirni broj potrebnih državnih službenika i namještenika, kao i druga pitanja
važna za rad Ministarstva.

Članak
2.

Unutarnje
ustrojstvo i upravljanje upravnim organizacijama u sastavu Ministarstva i
unutarnjim ustrojstvenim jedinicama, kao i potreban broj državnih službenika i
namještenika, uređuje se na način da Ministarstvo može obavljati upravne i
druge stručne poslove, koji su mu Zakonom dani u nadležnost i djelokrug.

II.
UNUTARNJE USTROJSTVO

Članak
3.

Za
obavljanje upravnih i stručnih poslova iz djelokruga Ministarstva ustrojavaju
se upravne organizacije, odnosno unutarnje ustrojstvene jedinice:

Upravne
organizacije:

1.
Uprava pomorstva

2.
Uprava cestovnog prometa

3. Uprava
željezničkog prometa

4.
Uprava zračnog prometa

5.
Uprava unutarnje plovidbe

6.
Uprava pošte i telekomunikacija

7.
Uprava inspekcijskih poslova

Ostale
ustrojstvene jedinice:

1.
Tajništvo

2.
Kabinet ministra

3.
Samostalni odjel za međunarodne poslove, prometnu politiku i europske
integracije.

III.
DJELOKRUG UPRAVNIH ORGANIZACIJA U SASTAVU MINISTARSTVA, TE UNUTARNJIH
USTROJSTVENIH JEDINICA

1.
UPRAVA POMORSTVA

Članak
4.

Uprava
pomorstva obavlja upravne i stručne poslove, koji se odnose na osiguravanje
provođenja utvrđene politike i izvrša­vanja zakona i drugih propisa iz oblasti
pomorskog brodarstva, pomorskog prometa, pomorskog dobra, morskih luka,
pomorskih agencija, pripremanje nacrta prijedloga zakona i drugih propisa iz
područja pomorskog brodarstva, pomorskog prometa, pomorskog dobra, morskih
luka, pomorskih agencija, praćenje i analiziranje stanja, poslovanja i razvoja
gospodarskih subjekata, pomorskih brodara, iskorištavanja, zaštite i
gospodarenja pomorskim dobrom i pomorskih agencija, morskih luka, te utjecaj
uvjeta gospodarenja na njihovo poslovanje, pripremanje i izrada izvješća,
analize, prijedloga mjera, rješenja i drugih akata iz oblasti pomorskog
brodarstva, pomorskog prometa, pomorskog dobra i pomorske infrastrukture za
potrebe Vlade Republike Hrvatske i Hrvatskoga sabora, obavlja poslove upravnog
postupka i upravnog nadzora iz oblasti pomorstva, sudjeluje u radu međunarodnih
organizacija i izrađuje nacrte prijedloga sporazuma i drugih međunarodnih akata
iz područja pomorstva, obavlja nadzor nad radom Hrvatskog registra brodova,
Plovputa, Jadrolinije, Hrvatskog hidrografskog instituta, lučkih uprava i
drugih pravnih subjekata iz djelatnosti pomorstva, priprema usuglašavanje
pomorskog zakonodavstva s propisima Europske Unije, vodi drugostupanjske prekršajne
postupke za pomorske prekršaje, te ostale poslove iz područja sigurnosti
plovidbe.

Za
obavljanje poslova Uprave pomorstva ustrojavaju se slje­deći odjeli:

a)
Odjel upravno-pravnih i međunarodnih poslova

b)
Odjel pomorskog prometa

c)
Odjel morskih luka i pomorskog dobra

d)
Odjel stručno-tehničkih poslova i sigurnosti plovidbe.

Za
obavljanje poslova državne uprave utvrđenih Zakonom o lučkim kapetanijama
ustrojeno je osam područnih jedinica u sastavu Uprave pomorstva.

a)
Odjel upravno-pravnih i međunarodnih poslova

Članak
5.

Odjel
upravno-pravnih i međunarodnih poslova priprema nacrte prijedloga zakonskih i
podzakonskih akata iz područja pomorstva, vodi prvostupanjski upravni postupak
iz nadležnosti Uprave, vodi drugostupanjski upravni postupak iz nadležnosti
Uprave, obavlja stručne poslove za rad drugostupanjskih komisija za pomorske
prekršaje, provodi upravni nadzor, koordinira radom lučkih kapetanija u
poslovima iz nadležnosti Odjela, prati izradbu razvojnih i drugih studija, daje
pravna mišljenja i tumačenja o svim pitanjima iz nadležnosti Uprave, priprema
nacrte dvostranih međunarodnih ugovora iz oblasti pomorstva, sudjeluje u izradi
mnogostranih međunarodnih ugovora koji se odnose na sigurnost plovidbe,
sudjeluje u izradi drugih međunarodnih konvencija iz oblasti pomorstva i prati
njihovu primjenu, priprema i usuglašava domaću legislativu s međunarodnim
standardima, priprema usu­glašavanje pomorskog zakonodavstva Republike Hrvatske
s propisima Europske unije, koordinira rad lučkih kapetanija u poslovima
izdavanja svjedodžbi o osposobljenosti, pomorskih knji­žica i odobrenja za
ukrcaj, koordinira rad lučkih kapetanija u poslovima održavanja stručnih ispita
za zvanja pomoraca, vodi postupak za izdavanje rješenja o izobrazbi ili
suglasnost na obavljanje naobrazbe pomorskim učilištima.

b)
Odjel pomorskog prometa

Članak
6.

Odjel
pomorskog prometa prati i analizira stanje, poslovanje i razvoj gospodarskih
subjekata iz područja pomorskog prometa, te pomorskih agencija, priprema i izrađuje
izvješća u cilju stvaranja sustavnih uvjeta za poslovanje u ovom području,
sudjeluje u pripremi nacrta zakona i drugih propisa iz područja pomorskog
prometa, vodi brigu nad održavanjem pomorskog putničkog prometa na državnim
linijama, na temelju javnoga natječaja odobrava održavanje pomorskog putničkog
prometa trgovačkim druš­tvima – brodarima, vodi brigu o obvezatnosti usklađivanja
redova plovidbe brodara u unutrašnjem i međunarodnom pomorskom linijskom
prometu pri nadležnim županijskim komorama, prati poslovanje Jadrolinije,
Plovputa, Hrvatskog registra brodova, prati izradbu razvojnih i drugih studija
iz područja pomorskog prometa i pomorskog brodarstva, osigurava provođenje utvrđene
politike iz područja pomorskog prometa.

c)
Odjel morskih luka i pomorskog dobra

Članak
7.

Odjel
morskih luka i pomorskog dobra prati i analizira stanje, poslovanje i razvoj
morskih luka, sudjeluje u izradi nacrta zakona i drugih propisa iz područja
morskih luka i pomorskog dobra, obavlja upravni nadzor nad gospodarenjem i korištenjem
pomorskog dobra i provođenjem koncesijskog sustava na pomorskom dobru,
koordinira i daje uputstva Stručnom povjerenstvu za granice pomorskog dobra,
obavlja stručno tehničke poslove u svezi određivanja granica pomorskog dobra,
vodi očevidnik granica pomorskog dobra, priprema prijedloge odluka i ugovora u
svezi koncesija na pomorskom dobru, nadzire i koordinira rad lučkih uprava.

d)
Odjel stručno-tehničkih poslova i sigurnosti plovidbe

Članak
8.

Odjel
stručno-tehničkih poslova isigurnosti plovidbe obavlja upravno stručne
poslove koji se odnose na objekte, plovila i opremu vezano uz sigurnost
plovidbe, nautičkog turizma, te zaštite mora od onečišćenja s brodova.

Za
obavljanje poslova u Odjelu stručno-tehničkih poslova i sigurnosti plovidbe,
ustrojavaju se sljedeći odsjeci:

d/1
Odsjek stručno-tehničkih poslova

d/2
Odsjek sigurnosti plovidbe

d/1
Odsjek stručno-tehničkih poslova

Članak
9.

Odsjek stručno-tehničkih poslova sudjeluje u pripremi
struč­nih podloga za planiranje poslovanja lučkih kapetanija, planira i provodi
tehničko ostvarenje izgradnje i održavanje zgrada, plovila, uređaja i opreme za
sigurnost plovidbe lučkih kapetanija, planira i koordinira investicije u održavanju
pomorskih plovnih putova i radio službe sigurnosti plovidbe, provodi
oblikovanje tiskanica i dokumenata za Upravu pomorstva, planira i koordinira
tekuće održavanje imovine lučkih kapetanija, obavlja stručno-
-tehničke poslove u vezi nautičkog turizma, obavlja druge stručno--tehničke
poslove u nadležnosti Uprave, obavlja poslove razvoja, uvođenja i održavanja
informacijskog sustava pomorskog prometa.

d/2
Odsjek sigurnosti plovidbe

Članak
10.

Odsjek
sigurnosti plovidbe koordinira rad lučkih kapetanija u poslovima pomorskog
prometa, koordinira rad lučkih kapetanija u poslovima nadzora i upravljanja
pomorskom plovidbom, koordinira, prema potrebama, akcije traganja i spašavanja
u unutrašnjim morskim vodama i teritorijalnom moru Republike Hrvatske,
sudjeluje, prema potrebama, u intervencijama prilikom velikih onečišćenja mora
s brodova, koordinira rad lučkih kapetanija u stručno-tehničkim poslovima,
istražuje pomorske nezgode, obrađuje podatke o pomorskim nezgodama i predlaže
poduzimanje mjera, nadzire funkcioniranje meteorološke službe na brodovima,
nadzire rad Hrvatskog registra brodova, nadzire rad Plov­puta na poslovima održavanja
i obilježavanja pomorskih plovnih putova u unutrašnjim vodama i teritorijalnom
moru Republike Hrvatske i održavanja radio službe, nadzire rad Hrvatskog
hidrografskog instituta u obavljanju hidrografske službe, osigurava provođenje
domaćih i međunarodnih propisa iz područja sigurnosti plovidbe i zaštite od onečišćenja
s brodova, te predlaže mjere, surađuje s pomorskim brodarima i pomorskim lukama
na poslovima sigurnosti plovidbe i zaštite mora od onečišćenja s brodova, surađuje
s Međunarodnom pomorskom organizacijom (IMO), sudjeluje u izradi zakonskih i
podzakonskih propisa iz područja pomorskog prometa, službe sigurnosti plovidbe
i zaštite mora od onečišćenja s brodova.

Članak 11.

Uprava
pomorstva ima svoje područne jedinice – lučke kapetanije: Pula, Rijeka, Senj,
Zadar, Šibenik, Split, Ploče i Dubrovnik.

Članak 12.

Lučke
kapetanije imaju ispostave izvan svog sjedišta, i to:

Lučka
kapetanija Pula:

–
Ispostava Umag

–
Ispostava Novigrad

–
Ispostava Poreč

–
Ispostava Rovinj

–
Ispostava Raša

–
Ispostava Rabac

–
Ispostava Vrsar

–
Ispostava Fažana

–
Ispostava Medulin

–
Ispostava Plomin

Lučka
kapetanija Rijeka:

–
Ispostava Opatija

–
Ispostava Moščenička Draga

–
Ispostava Bakar

–
Ispostava Kraljevica

–
Ispostava Crikvenica

–
Ispostava Novi Vinodolski

–
Ispostava Krk

–
Ispostava Punat

–
Ispostava Malinska

–
Ispostava Omišalj

–
Ispostava Baška

–
Ispostava Šilo

–
Ispostava Cres

–
Ispostava Rab

–
Ispostava Mali Lošinj

–
Ispostava Susak

–
Ispostava Porozina

–
Ispostava Valbiska

Lučka
kapetanija Senj:

–
Ispostava Sveti Juraj

–
Ispostava Jablanac

– Ispostava Karlobag

– Ispostava Novalja

– Ispostava Prizna

Lučka kapetanija Zadar:

– Ispostava Biograd n/m

– Ispostava Sali

– Ispostava Preko

– Ispostava Silba

– Ispostava Ist

– Ispostava Starigrad (Paklenica)

– Ispostava Novigrad (Dalmacija)

– Ispostava Pag

– Ispostava Maslenica

– Ispostava Božava

– Ispostava Privlaka

– Ispostava Pašman

Lučka kapetanija Šibenik:

– Ispostava Murter

– Ispostava Tisno

– Ispostava Vodice

– Ispostava Primošten

– Ispostava Rogoznica

– Ispostava Skradin

– Ispostava Kaprije

Lučka kapetanija Split:

– Ispostava Trogir

– Ispostava Omiš

– Ispostava Makarska

– Ispostava Rogač

– Ispostava Milna

– Ispostava Supetar

– Ispostava Sumartin

– Ispostava Hvar

– Ispostava Stari Grad

– Ispostava Jelsa

– Ispostava Sućuraj

– Ispostava Vis

– Ispostava Komiža

– Ispostava Bol

Lučka kapetanija Ploče:

– Ispostava Metković

Lučka kapetanija Dubrovnik:

– Ispostava Cavtat

– Ispostava Slano

– Ispostava Ston

– Ispostava Trstenik

– Ispostava Sobra

– Ispostava Korčula

– Ispostava Vela Luka

– Ispostava Lastovo

– Ispostava Trpanj.

Članak
13.

Poslovi
i ustrojstvo lučkih kapetanije uređeni su Zakonom o lučkim kapetanijama
(»Narodne novine«, broj 124/97).

2.
UPRAVA CESTOVNOG PROMETA

Članak
14.

Uprava
cestovnog prometa obavlja upravne i stručne poslove iz područja cestovnog
prometa i javnih cesta, predlaže politiku razvoja cestovnog prometa i javnih
cesta, osigurava provođenje utvrđene politike i izvršavanje zakona i drugih
propisa iz područja cestovnog prometa i javnih cesta, priprema nacrte
prijedloga zakona i drugih propisa iz područja cestovnog prometa i javnih
cesta, sudjeluje u radu međunarodnih tijela i surađuje u izradi nacrta prijedloga
ugovora i drugih međunarodnih akata, prati i analizira poslovanje i razvoj
gospodarskih subjekata u djelatnosti cestovnog prometa i javnih cesta, obavlja
poslove upravnog postupka i upravnog nadzora iz područja cestovnog prometa i
javnih cesta, priprema i izrađuje izvješća, analize, prijedloge mjera, rješenja
i druge akte iz područja cestovnog prometa i javnih cesta za potrebe Vlade
Republike Hrvatske i Hrvat­skoga sabora, obavlja stručne i administrativne
poslove iz djelokruga sigurnosti prometa na cestama, obavlja i druge poslove
koji su zakonom ili drugim propisima stavljeni u nadležnost Mi­nistars­tva, a
odnose se na javne ceste i cestovni promet.

Za
obavljanje poslova Uprave cestovnog prometa ustrojavaju se sljedeći odjeli:

a)
Odjel sigurnosti prometa i upravno-pravnih poslova

b)
Odjel za javne ceste

c)
Odjel za cestovni prijevoz.

a)
Odjel sigurnosti prometa i upravno-pravnih poslova

Članak
15.

Odjel
sigurnosti prometa i upravno-pravnih poslova obavlja upravno-pravne i druge
stručne poslove u svezi izrade nacrta i prijedloga sustavnih zakona i drugih
propisa iz upravnog područja cestovnog prometa, cesta i sigurnosti prometa na
cestama, neposredne provedbe zakona i međunarodnih propisa, donošenja propisa
za njihovu provedbu, upravnog postupka, upravnog nadzora, praćenje stanja i
predlaganja poduzimanja odgovarajućih mjera, kao administrativno stručne
poslove vezane za uspješno funkcioniranje Hrvatskog savjeta za sigurnost
prometa na cestama.

b)
Odjel za javne ceste

Članak
16.

Odjel
za javne ceste sudjeluje u pripremi i koordinira Strategiju razvitka javnih
cesta, koordinira, izrađuje i predlaže Vladi Republike Hrvatske četverogodišnje
programe građenja i održa­vanja javnih cesta, koordinira i prati cjelovitost
sustava javnih cesta, provodi prvostupanjski upravni postupak, provodi upravni
nadzor, provodi upravne i druge stručne poslove koji se odnose na razvoj,
planiranje, građenje i održavanje javnih cesta, sudjeluje u radu međunarodnih
organizacija iz područja cesta, te radu stručnih društava, daje stručna mišljenja
iz područja planiranja, razvoja, građenja i održavanja javnih cesta, prati
izradu studija i projekata građenja i održavanja javnih cesta uključujući i učešće
u upravnom postupku građenja cesta od lokacijske do uporabne dozvole, sudjeluje
u koncipiranju prometnih, prostornih i urba­nističkih planova na svim razinama,
prati razvoj auto-cestovnog sustava i naplate cestarina, sudjeluje u pripremi
financiranja, razvoja i održa­vanja javnih cesta i usklađivanja s državnim pro­računom,
surađuje s Hrvatskom upravom za ceste, Županijskom upravom za ceste, te
projektnim i izvođačkim pravnim osobama, prati prometne tokove i usmjerava
poboljšanja u domeni izgradnje i održavanja, sigurnosti prometa i zaštite okoliša
javnih cesta, koordinira izradu stručnih pravilnika, normi i standarda za
projektiranje, izgradnju i održavanje javnih cesta, obavlja i druge poslove
koji proizlaze iz prirode posla odnosno naloga ministra, a odnose se na javne
ceste.

c)
Odjel za cestovni prijevoz

Članak
17.

Odjel
za cestovni prijevoz vodi prvostupanjski upravni postupak iz nadležnosti
Odjela, provodi upravni nadzor, obavlja stručne poslove iz područja cestovnog
prijevoza, daje stručna mišljenja i objašnjenja iz područja cestovnog
prijevoza, priprema i provodi dvostrane i višestrane međunarodne ugovore, koji
se odnose na cestovni prijevoz, izrađuje akte o provođenju dvostranih i više­stranih
međunarodnih ugovora, priprema i usaglašava domaće zakonodavstvo s međunarodnim
standardima, prati i analizira stanje gospodarskih subjekata u cestovnom
prijevozu, te priprema i izrađuje izvješća, obavlja i druge poslove, koji
proizlaze iz prirode posla, odnosno naloga ministra, a odnose se na cestovni
prijevoz.

3.
UPRAVA ŽELJEZNIČKOG PROMETA

Članak
18.

Uprava željezničkog
prometa provodi upravne i druge struč­ne poslove koji se odnose na željeznice,
priprema nacrte prijedloga zakona i drugih propisa iz područja željezničkog i
kombiniranog prometa, priprema nacrte podzakonskih akata za djelatnost željeznice,
daje suglasnosti na opće akte koji se donose temeljem zakona, utvrđuje posebne
uvjete i daje suglasnosti na tehničku dokumentaciju za građenje željezničkih
pruga, glede tih posebnih uvjeta, sudjeluje u radu komisija za tehnički pregled
prototipa željezničkih vozila i izdaje odobrenje za upotrebu, daje prijedloge o
razvrstavanju željezničkih pruga, daje odobrenje za ukidanje vlakova za
prijevoz putnika, daje ovlast za obavljanje tehničkog pregleda serijskog
vozila, sudjeluje u radu komisija za tehnički pregled pruga i objekata od značaja
za Republiku Hrvatsku, izrađuje nacrte prijedloga zakona i uredbi o
ratifikaciji međuna­rodnih ugovora, koji se odnose na željeznički i kombinirani
promet, izrađuje prijedloge međudržavnih sporazuma, odnosno ugovora, koji se
odnose na željeznički i kombinirani promet, sud­jeluje u međunarodnim tijelima
i komisijama za željeznički i kombinirani promet, sudjeluje u predlaganju
politike razvoja že­ljez­ničkog i kombiniranog prometa, sudjeluje u pripremi
podloga za izradu državnog proračuna, priprema upute i smjernice za izradu
planova izgradnje, osuvremenjivanja i održavanja željez­ničkih stabilnih
postrojenja, prati realizaciju planova izgradnje, osuvremenjivanja i održavanja
željezničkih stabilnih postrojenja, priprema izvješća o stanju željezničkog
prometa i ostvarivanju planova razvoja, osuvremenjivanja i održavanja željezničke
infrastrukture, prati stanje u poslovanju Hrvatskih željeznica, putem izvješća
o poslovanju, prati tehničko i funkcionalno stanje željez­ničke infrastrukture,
sudjeluje u pripremi podloga za utvrđenje visine naknade za korištenje željezničkih
stabilnih postrojenja, sudjeluje u pripremi podloga za ocjenjivanje
rentabilnosti pruga i utvrđivanje naknade troškova željezničkog prijevoza na
prugama na kojima se od prihoda ne mogu pokriti ukupni troškovi prijevoza,
sudjeluje u pripremanju podloga za utvrđivanje prijevoza po povlaštenoj cijeni,
sudjeluje u izradi nacrta prijedloga zakona i drugih propisa iz ostalih
prometnih grana u dijelu koji se odnosi na kombinirani prijevoz, prati i
analizira stanje, poslovanje i razvoj gospodarskih subjekata koji obavljaju
kombinirani prije­voz, priprema prijedloge mjera i rješenja za razvitak i
poboljšanje rada u kombiniranom prijevozu, organizira međugransku surad­nju za
razvoj kombiniranog prijevoza, provodi i osigurava primjenu zakona i ostalih
propisa u oblasti željeznica i kombiniranog prijevoza, obavlja i druge poslove
koji proizlaze iz prirode posla, odnosno naloga ministra, a odnose se na željeznički
i kombinirani promet.

Za
obavljanje poslova Uprave željezničkog prometa ustrojavaju se sljedeći odjeli:

a)
Odjel željezničke infrastrukture

b)
Odjel željezničkog i kombiniranog prijevoza.

a)
Odjel željezničke infrastrukture

Članak
19.

Odjel željezničke
infrastrukture obavlja upravno pravne i druge stručne poslove koji se odnose na
željezničku infrastrukturu, a u vezi izrade nacrta prijedloga zakona i
podzakonskih akata, neposredne primjene zakona i međunarodnih propisa, donošenja
propisa za njihovu provedbu, upravnog nadzora, praćenja stanja, izrade stručnih
podloga i prijedloga poduzimanja odgovorajućih mjera.

b)
Odjel željezničkog i kombiniranog prijevoza

Članak
20.

Odjel željezničkog
i kombiniranog prijevoza obavlja upravno pravne i druge stručne poslove u svezi
izrade nacrta prijedloga zakona i podzakonskih akata, donošenja provedbenih
propisa, neposredne primjene zakona i međunarodnih propisa, upravnog postupka,
upravnog nadzora, pračenja stanja, pripreme informacija i drugih stručnih materijala,
te izradu stručnih podloga i prijedloga za unapređenje željezničkog prijevoza.

4.
UPRAVA ZRAČNOG PROMETA

Članak
21.

Uprava
zračnog prometa obavlja upravne i druge stručne poslove koji se odnose na zračni
promet, priprema nacrte prijedloga zakonskih i podzakonskih akata za
djelatnosti civilnog zrakoplovstva, predlaže prometnu politiku razvoja civilnog
zrakoplovstva i osigurava provođenje utvrđene politike u Republici Hrvatskoj,
utvrđuje pravna i operativna pitanja vezana za korištenje zračnog prostora
iznad teritorija Republike Hrvatske, obavlja upravni nadzor u djelatnostima
civilnog zrakoplovstva, prati i analizira stanje i poslovanje u djelatnostima
zračnog prometa, te provodi tekuću gospodarsku politiku, priprema prijedloge
osnova za vođenje i sklapanje međunarodnih ugovora, te sudjeluje na međunarodnim
skupovima, sudjeluje u međudržavnim pregovorima o problematici civilnog
zrakoplovstva, izučava gospodarska, komercijalna i pravna pitanja iz oblasti međunarodnih
ugovora i predlaže nacionalnu prometnu politiku, priprema podloge i predlaže
stručne programe osposobljavanja zrakoplovnog i ostalog stručnog osoblja u
civilnom zrakoplovstvu, izdaje potvrde (certifikate) za homologaciju zrakoplova
i opreme domaće ili strane proizvodnje, obavlja osnovne, redovne i izvanredne
tehničke preglede zrakoplova i opreme u civilnom zrakoplovstvu, izdaje
certifikate o plovidbenosti zrakoplova i opreme za njihovu civilnu upotrebu,
kao i potvrde o upisu u registar zrakoplova, vodi registar zrakoplova,
zrakoplovnog osoblja i aerodroma Republike Hrvatske, provodi i osigurava
primjenu zakona i ostalih propisa u civilnom zrakoplovstvu, sudjeluje u radu
povjerenstva za tehnički pregled aerodroma, obavlja stručno-tehničke poslove
Povjerenstva za istraživanje zrakoplovnih nesreća.

Za
obavljanje poslova Uprave zračnog prometa ustrojavaju se sljedeći odjeli:

a)
Odjel pravnih, ekonomskih i sustavnih poslova

b)
Odjel međunarodnih poslova (ICAO, JAA, ECAC, EUROCONTROL)

c)
Odjel letačkih operacija i sigurnosti zračnog prometa

d)
Odjel aerodroma i zaštite zračnog prometa.

a)
Odjel pravnih, ekonomskih i sustavnih poslova

Članak
22.

Odjel
pravnih, ekonomskih i sustavnih poslova u civilnom zrakoplovstvu koordinira,
priprema i izrađuje nacrte prijedloga zakona i podzakonskih akata iz područja
civilnog zrakoplovstva, surađuje pri izradi zrakoplovnih propisa s vanjskim
subjektima, daje primjedbe, prijedloge i mišljenja na prijedloge propisa drugih
tijela državne uprave, daje pravna mišljenja i tumačenja o pitanjima iz područja
civilnog zrakoplovstva, provodi upravni nadzor, surađuje s ostalim tijelima državne
uprave, te pravnim subjektima čija je djelatnost vezana za civilno
zrakoplovstvo, prati stanje razvoja i gospodarskog položaja zračnog prometa,
prati i analizira stanje, poslovanje i razvoj gospodarskih subjekata iz područja
zračnog prometa, prati i osigurava provođenje utvrđene politike iz područja zračnog
prometa, prikuplja podatke iz područja rada aerodroma, zračnih prijevoznika,
aeroklubova, Hrvatske kontrole zračne plovidbe i Uprave zračnog prometa, te po
potrebi redistribuira iste, obavlja obrade ekonomskih pokazatelja poslovanja
subjekata čija je djelatnost vezana za zračni promet, analizira utjecaj međunarodnih
čimbenika na domaće zračne prijevoznike, te priprema prijedloge za unapređivanje
stanja, priprema i izrađuje informacije, izvješća i ekonomske analize vezane za
problematiku zračnog prometa, izrađuje razvojne i operativ­ne planove za donošenje
godišnjeg proračuna Uprave zračnog prometa, provodi prekršajne postupke u zračnom
prometu.

 b) Odjel međunarodnih poslova (ICAO, JAA,
ECAC, EUROCONTROL)

Članak
23.

Odjel međunarodnih poslova (ICAO, JAA, ECAC,
EUROCONTROL) civilnog zrakoplovstva obavlja poslove pripreme i realizacije iz
domene bilateralne i multilateralne suradnje, surađuje s međunarodnim
organizacijama civilnog zrakoplovstva (ICAO, JAA, ECAC, EUROCONTROL i dr.),
priprema podloge za donošenje, izmjene i dopune međunarodnih konvencija i
protokola, te sudjeluje na međunarodnim sastancima u pogledu navedene tematike,
priprema prijedloge za zaključivanje međuna­rodnih bilateralnih sporazuma iz
područja civilnog zrakoplovstva, sudjeluje u pregovorima za zaključivanje međunarodnih
bilateralnih sporazuma iz područja civilnog zrakoplovstva, surađuje sa
zrakoplovnim vlastima drugih država iz područja bilaterale, obav­lja poslove iz
domene multilateralne suradnje, priprema prijedloge za zaključivanje
multilateralnih sporazuma, konvencija i protokola, vodi operativne zbirke i
kartoteke međunarodnih sporazuma o zračnom prometu, izučava pravna i
komercijalna pitanja iz područja međunarodnog zrakoplovstva, utvrđuje pravna i
operativna pitanja vezana za korištenje zračnog prostora iznad teritorija
Republike Hrvatske, surađuje s predstavništvima stranih zračnih prijevoznika u
Republici Hrvatskoj i svijetu, organizira poslove na odobravanju i odobrava
komercijalno letenje u prostoru Re­pub­like Hrvatske, nominira zračne
prijevoznike i linije u redovnom zračnom prometu, priprema podloge za
odobravanje i odobrava redove letenja domaćim i stranim zračnim prijevoznicima
u re­dov­nom prometu, priprema i izdaje odobrenja za poje­dinačne i serije
povremenih (charter) letova inozemnih zračnih prijevoznika, priprema dozvole za
prijevoz opasnih tvari u preletu teritorija Republike Hrvatske i za slijetanje
na teritorij Republike Hrvatske, organizira prijam i otpremu teleks poruka u
mreži AFTN za potrebe svih odjela Uprave, predlaže i provodi mjere radi ujednačavanja
nacionalnih propisa, koji uređuju zračni promet i ujednačavanja rada službi
odgovornih za sigurnost i upravljanje zračnim prometom, radi na promicanju
politike u odnosu na radiouređaje, radi na promicanju i usklađivanju proučavanja
koja se odnose na postrojenja i provedbu službi zračne plovidbe, određivanje
ustroja zračnog prostora, utvrđivanje smjernica u vezi naplate pruženih usluga
korisnicima i odobravanje tarifa i uvjeta primjene naknada, proučava mjere za
olakšanje financiranja investicija neophodnih za rad službi koje sudjeluju u
osiguranju sigurnosti zračne plovidbe.

c)
Odjel letačkih operacija i sigurnosti zračnog prometa

Članak
24.

Odjel
letačkih operacija i sigurnosti zračnog prometa prati i procjenjuje međunarodne
standarde i postupke iz djelokruga Odjela, te predlaže i sudjeluje u usklađivanju
propisa s među­narodnim standardima, prati i ocjenjuje primjenjivost međuna­rodnih
letačkih standarda u Republici Hrvatskoj, sudjeluje u izradi zakonskih i
podzakonskih akata vezanih uz djelokrug rada Od­jela, provodi postupke vezane
uz izdavanje, produžavanje valjanosti i promjene svjedodžbi o sposobnosti (AOC)
i odobrenja za obavljanje drugih djelatnosti u zračnom prometu, provodi
postupke te izdaje posebna odobrenja (CAT II/CAT III, MNPS, ETOPS, RNAV, RVSM,
prijevoz opasnih tvari), provodi postupke izdavanja potvrda o udovoljavanju
posebnim uvjetima za izradu priručnika i dokumentacije, provodi postupke za uvršta­vanje
u popis zrakoplovnih stručnjaka ovlaštenih za izradu pri­ručnika i
dokumentacije, pregledava operativne priručnike (OM), druge priručnike i
dokumentaciju, pregledava programe školovanja letačkog osoblja, sudjeluje u
radu povjerenstva za istra­živanje uzroka zrakoplovnih nesreća, utvrđuje letačke
standarde za komercijalne i nekomercijalne operatore, letačke posade i ostalo
stručno osoblje (sastav i kvalifikacije posade, školovanje, preobuku, radno i
letačko vrijeme, sadržaj operativnih priručnika i slično), odobrava operacije
operatora, odobrava MEL liste, odobrava programe letnih ispitivanja i sudjeluje
pri obavljanju provjera u letu, prikuplja i kontrolira ispravnost i potpunost
dokumentacije potrebne za upis zrakoplova u Hrvatski registar, obavlja upis i
ispis zrakoplova iz registra, izdaje potvrdu o upisu u registar, vodi
statistiku prema kategorijama zrakoplova, prati i ažurira stanje zrakoplova
(status vlasništva, plovidbenosti, broj zrakoplova, stanje teretnih listova),
određuje i dodjeljuje registarske oznake zrakoplova, pregleda, ocjenjuje tehničkooperativne
dokumentacije za održavanje zrakoplova (MOE, POZ, MME) i organizacija za održavanje,
analizira i ocjenjuje zrakoplovne naredbe (AD) i biltene proizvođača (SB), te
odlučuje o njihovoj primjeni u Republici Hrvatskoj, izdaje hrvatske zrakoplovne
naredbe, naputke i servisne informacije, analizira kvarove zrakoplova i
zrakoplovnih uređaja, te poduzima preventivne i zaštitne mjere, utvrđuje tehničke
zrakoplovne standarde, prati i primjenjuje međunarodnu regulativu o
zrakoplovnim tehničkim standardima, te predlaže usaglašavanje domaćih propisa s
međunarodnim standardima, definira uvjete za homologaciju i validaciju
homologacije zrakoplova i zrakoplovnih uređaja, obav­lja osnovne, redovne i
izvanredne preglede zrakoplova, izdaje i produljava valjanost svjedodžbe o
plovidbenosti, odobrava grad­nju zrakoplova, izdaje potvrdu o suglasnosti tipa,
projektiranje i homologacije i obavlja nadzor nad kvalitetom gradnje
zrakoplova, sustava i opreme, te pogonske grupe, sudjeluje u radu ispitnih
povjerenstava za stjecanje dozvola zrakoplovno-tehničkog osob­lja, izdaje
dozvole i druge dokumente zrakoplovnog osoblja, produžava i obnavlja valjanost
dozvola i ovlaštenja zrakoplovnog osoblja, ureduje sa strankama, obavlja tehničko
stručne poslove vezane za izdavanje dozvola i ovlaštenja zrakoplovnog osoblja,
koordinira rad s područnim uredom za licenciranje zrakoplovnog osoblja,
licenciranja zrakoplovnog osoblja, predlaže obrasce, postupke i procedure za
izdavanje, obnavljanje i produžavanje valjanosti dozvola i ovlaštenja
zrakoplovnog osoblja, imenuje povjerenstava za provođenje ispita zrakoplovnog
osoblja, predlaže popis stručnjaka za licenciranje zrakoplovnog osoblja, vodi i
kontrolira Centralnu banku pitanja za ispite letačkog osoblja, vodi registar
zrakoplovnog osoblja, ovlaštenih ispitivača i odobrenih organizacija za obuku
zrakoplovnog osoblja, vodi popis ovla­štenih zdravstvenih organizacija i povjerenstava
koje obav­ljaju pregled zrakoplovnog osoblja, pregledava i ocjenjuje programe školovanja
zrakoplovnog osoblja, odobrava organizacije za obuku zrakoplovnog osoblja,
obavlja kontrolu ispravnosti odobrenih postupaka, programa i sustava kvalitete
organizacija za obuku zra­koplovnog osoblja.

d)
Odjel aerodroma i zaštite zračnog prometa

Članak
25.

Odjel
aerodroma i zaštite zračnog prometa obavlja stručno-
-tehničke poslove vezane za aerodrome, stručne poslove vezane za zaštitu zračnog
prometa, stručne poslove i poslove nadzora službi koje sudjeluju u osiguranju
zaštite zračne plovidbe, prati i pro­cjenjuje međunarodne standarde i postupke
iz djelokruga Odjela, te predlaže usklađivanje donesenih propisa s među­narodnim
standardima, razvija standarde i procedure za projektiranje i građenje
aerodroma, sudjeluje u donošenju plana razvoja zračnog prometa i aerodroma,
izdaje certifikate aerodroma, odobrava programe i projekte na državnoj razini,
prati standardizaciju opreme, provodi državnu politiku na području aerodroma,
osigurava da međuna­rodni ugovori odgovaraju državnoj politici aerodroma, vodi
registar aerodroma, prati stanje i cijene aerodromskih i drugih pristojbi,
priprema i usklađuje podloge za utvrđivanje otvorenosti aerodroma Republike
Hrvatske, donosi planove, programe, standarde i provodi politiku koja će
osigurati potreban stupanj zaštite, daje tehničku pomoć i savjete o pitanjima
zaštite zračnog prometa, osigurava potrebne informacije, fizičke i financijske
programe u svrhu zaštite zrakoplova u zračnim lukama od neovlaštenog upada, krađa,
namjernih šteta imovine ili namjernog ranjavanja ili uzrokovanja smrti osoba,
provjerava organizaciju zaštite zračnog prometa, procjenjuje i povremeno daje
izvješće o primjeni i učinkovitosti planova, programa, standarda i politike zaštite
zračnog prometa, kod donošenja programa zaštite zračnog prometa u zračnim
lukama surađuje s određenom zračnom lukom ili regijom, koordinira u radu s
ostalim subjektima u pogledu zaštite zračnog prometa i na ostalim područjima,
kao što su Ministarstvo obrane, Ministarstvo unutarnjih poslova, nacionalnih
povjerenstava za zaštitu zračnog prometa, carina, zračni prijevoznici i ostali,
promicanje i usvajanje mjera, te ugradnje i korištenje opreme, radi osiguranja
zaštite zračne plovidbe i osiguranja redovitosti i brzog protoka zračnog
prometa.

5.
UPRAVA UNUTARNJE PLOVIDBE

Članak
26.

Uprava unutarnje plovidbe obavlja upravno pravne i međunarodne
poslove, stručno tehničke poslove vezane za razvoj, organizaciju građenja, održavanja
i obilježavanja plovnih putova, poslove nadzora i sigurnosti plovidbe, te druge
stručne poslove vezane za djelatnost unutarnje plovidbe. Osigurava neposrednu
suradnju u obavljanju funkcija i objedinjava rad Odjela ustrojenih u njenom
sastavu kao i rad Odjeljaka koji obavljaju poslove iz djelokruga Unutarnje
plovidbe u kapetanijama (Sisak, Slavonski Brod, Osijek, Vukovar), osigurava i
provodi utvrđenu politiku i izvršava zakone i druge propise iz područja
sigurnosti plovidbe unutarnjim vodama, brodarstva na unutarnjim vodama, luka na
unutarnjim vodama, plovnih putova na unutarnjim vodama, prometa na unutarnjim
vodama, materijalno pravnih odnosa glede plovila koja sudjeluju u plovidbi
unutarnjim vodama, prijevoza i plovidbenih poslova, te plovidbenih nesreća,
obavlja poslove upravnog postupka i upravnog nadzora iz djelokruga unutarnje
plovidbe, obavlja nadzor nad radom Hrvatskog registra brodova u dijelu koji se
odnosi na sigurnost plovidbe, sudjeluje u radu međunarodnih organizacija,
komisija, surađuje u izradi nacrta prijedloga sporazuma i drugih međunarodnih
akata, predlaže politiku i mjere glede gospodarskog razvitka i razvitka prometa
na unutarnjim vodama, obavlja i druge poslove koji su zakonom ili drugim
propisima stavljeni u nadležnost Ministarstva, a odnose se na promet i plovidbu
unutarnjim vodama.

Za obavljanje poslova Uprave unutarnje plovidbe
ustrojavaju se sljedeći odjeli:

a) Odjel pravnih i međunarodnih poslova

b) Odjel stručno-tehničkih poslova i gospodarstva

c) Odjel nadzora i sigurnosti prometa

a)
Odjel pravnih i međunarodnih poslova

Članak
27.

Odjel
pravnih i međunarodnih poslova priprema nacrte prijedloga zakona i drugih
propisa iz unutarnje plovidbe, provodi upravni nadzor nad primjenom propisa
unutarnje plovidbe, obav­lja prekršajne postupke iz nadležnosti unutarnje
plovidbe u prvom stupnju, upravne postupke iz nadležnosti Unutarnje plovidbe,
drugostupanjske upravne postupke po žalbama na rješenja kapetanija, kada rješavaju
u upravnim postupcima prvog stupnja, koordinira rad kapetanija iz nadležnosti
odjela, obavlja poslove vezane za prilagodbu pozitivnih propisa iz unutarnje
plovidbe sa propisima europske zajednice, daje pravno tumačenje i mišljenje o
svim pitanjima iz nadležnosti odjela, priprema nacrte prijedloga međunarodnih i
međudržavnih ugovora, sporazuma, konvencija, rezolucija i dr., prati i surađuje
u radu međunarodnih organizacija iz područja unutarnje plovidbe (komisije za
unutarnju plovidbu ECU/OUN – Geneva, Dunavske komisije Budimpešta, Centralna
komisija za plovidbu Rajnom i dr.), priprema podloge i sudjeluje u pregovorima
za sklapanje međudržavnih i međunarodnih ugovora i drugih akata.

b)
Odjel stručno-tehničkih poslova i gospodarstva

Članak
28.

Odjel
stručno-tehničkih poslova i gospodarstva predlaže politiku gospodarskog
razvitka unutarnje plovidbe, priprema, izra­đuje i provodi programe i planove
razvitka i organizacije izgradnje, održavanja, obilježavanja plovnih putova,
izgradnje luka i lučkih terminala, sudjeluje u pripremi stručnih podloga za
planiranje poslovanja kapetanija, prati i analizira stanje, poslovanje i razvoj
brodarstva i lučkih sustava unutarnje plovidbe, sudjeluje u radu i izrađuje
prijedloge gospodarskih rezolucija, analiza, iz­vješća, te izrađuje druge
gospodarske akte, obavlja i druge stučno tehničke i gospodarske poslove Uprave
unutarnje plovidbe.

c)
Odjel nadzora i sigurnosti prometa

Članak
29.

Odjel
nadzora i sigurnosti prometa koordinira rad odjeljaka u kapetanijama zaduženim
za nadzor sigurnosti prometa, na način da vrši nadzor nad stanjem sigurnosti
plovnih putova i plovidbe, brodova, te obavlja stručne poslove koji se odnose
na objekte, plovila i opremu vezano za sigurnost plovidbe, koordinira provo­đenje
inspekcijskog nadzora koji se organizira u kapetanijama, sudjeluje prema
potrebama u akcijama traganja i spašavanja na unutarnjim vodama, u
intervencijama prilikom velikih onečišće­nja voda s brodova i drugih plovila,
istražuje plovidbene nezgode, obrađuje podatke o istima i predlaže poduzimanje
mjera za njihovo suzbijanje. Sudjeluje u izradi zakonskih i podzakonskih
propisa iz područja sigurnosti plovidbe i zaštite voda od onečišćenja s brodova
i drugih plovila.

Članak
30.

Uprava
unutarnje plovidbe ima područne jedinice – kapetanije u Sisku, Slavonskom
Brodu, Osijeku i Vukovaru. Kapetanija Osijek ima ispostavu u Varaždinu.

Poslovi
kapetanija utvrđeni su Zakonom o plovidbi unutarnjim vodama (»Narodne novine«,
broj 19/98).

6.
UPRAVA POŠTE I TELEKOMUNIKACIJA

Članak
31.

Uprava
pošte i telekomunikacija obavlja upravne poslove i druge stručne poslove u
djelatnosti pošte, poštanskog prometa i telekomunikacija, priprema nacrte
prijedloga zakona i drugih propisa iz područja pošte i poštanskog prometa,
predlaže mjere, te osigurava i provodi utvrđenu politiku i izvršava zakone i
druge propise iz područja pošte, te unutarnjeg i međunarodnog po­štanskog
prometa, priprema prijedlog strategije razvoja pošte, te unutarnjeg i međunarodnog
poštanskog prometa, izrađuje analize i izvješća o stanju sustava pošte, te
unutarnjeg i međuna­rodnog poštanskog prometa, sudjeluje u radu međunarodnih poštanskih
organizacija i institucija, surađuje u izradbi nacrta prijedloga sporazuma,
ugovora i drugih međunarodnih akata iz područja pošte i poštanskog prometa,
obavlja upravni nadzor nad pravnom osobom nadležnom za regulatorne poslove u djelatnosti
pošte i po­štanskog prometa, priprema nacrte prijedloga zakona i drugih propisa
iz područja telekomunikacija, uključujući i radijske komunikacije, predlaže
mjere, te osigurava i provodi utvrđenu politiku i izvršava zakone i druge
propise iz područja telekomunikacija, priprema prijedlog Strategije razvoja
telekomunikacija i informacijske tehnologije Republike Hrvatske, izrađuje
analize i izvješća o stanju telekomunikacija i telekomunikacijskog sustava,
sudjeluje u radu među­naro­d­nih telekomunikacijskih organizacija i
institucija, surađuje u izradbi nacrta prijedloga sporazuma, ugovora i drugih
međunarodnih akata iz područja telekomunikacija i informacijske tehnologije,
obavlja upravni nadzor nad Hrvatskom agencijom za telekomunikacije, obavlja stručne
i tehničke poslove planiranja, uskla­đivanja i provedbe sustavne
informatizacije u Ministarstvu, surađuje u planiranju i provedbi projekata
razvoja informacijskog društva, te informacijske i komunikacijske tehnologije
(ICT), provodi politiku i predlaže mjere za poticanje razvoja tržišta
informacijske i komunikacijske infrastrukture i usluga, te obavlja i druge
poslove koji su zakonom ili drugim propisima stavljeni u nadlež­nost
Ministarstva, a odnose se na djelatnost pošte, poštanskog prometa, telekomunikacija
i razvoja informacijskog društva.

Za
obavljanje poslova Uprave pošte i telekomunikacija ustrojavaju se sljedeći
odjeli:

a)
Odjel pošte

b)
Odjel telekomunikacija

c)
Odjel za razvoj informacijskog društva.

a)
Odjel pošte

Članak
32.

 Odjel pošte priprema nacrte prijedloga zakona
i drugih propisa iz područja pošte i poštanskog prometa, priprema prijedlog
strategije razvoja pošte, te unutarnjeg i međunarodnog poštan­skog prometa,
prati rad sustava pošte, te unutarnjeg i među­narodnog poštanskog prometa,
priprema i obrađuje stručne materijale, te izrađuje stručne podloge, analize i
izvješća o stanju u djelatnosti pošte, te unutarnjeg i međunarodnog poštanskog
prometa, izrađuje prijedloge mjera za poboljšanje stanja u djelatnosti pošte i
poštanskog prometa, prati provedbu tekuće gospodarske politike, zakona i drugih
propisa iz područja gospodarskog sustava i analizira njihov utjecaj na razvoj
pošte i poštanskog prometa, prati i sudjeluje u radu međunarodnih poštanskih
organizacija i institucija (Svjetske poštanske unije – UPU, Europske
konferencije poštanskih i telekomunikacijskih uprava – CEPT i dr.), tenjihovih
radnih tijela i stručnih skupina, surađuje na bilateralnoj i multilateralnoj
razini s odgovarajućim tijelima drugih država u području pošte i poštanskog
prometa, sudjeluje u pripremi podloga i izradbi nacrta prijedloga međunarodnih
i međudržavnih ugovora, sporazuma i drugih akata iz područja pošte i poštanskog
prometa, te u pregovorima za njihovo sklapanje, daje objašnjenja propisa iz
područja pošte i poštanskog prometa, daje stručna mišljenja i pravna tumačenja
u vezi s primjenom propisa iz područja pošte i poštanskog prometa, priprema
odgovore na pred­stavke i pritužbe građana i pravnih osoba u vezi s djelatnošću
pošte i poštanskog prometa, obavlja upravni nadzor nad pravnom osobom nadležnom
za regulatorne poslove u djelatnosti pošte i poštanskog prometa, te obavlja i
druge poslove iz djelokruga rada Odjela.

b)
Odjel telekomunikacija

Članak
33.

Odjel
telekomunikacija priprema nacrte prijedloga zakona i drugih propisa iz područja
telekomunikacija, uključujući i radijske komunikacije, priprema prijedlog
Strategije razvoja telekomunikacija i informacijske tehnologije Republike
Hrvatske, prati stanje u telekomunikacijskom prometu i telekomunikacijskim
sustavima, priprema i obrađuje stručne materijale, te izrađuje struč­ne
podloge, analize i izvješća o stanju u djelatnosti telekomunikacija, izrađuje
prijedloge mjera za poboljšanje stanja u djelatnosti telekomunikacija, izrađuje
prijedloge mjera kojima se osigurava obavljanje osnovnih telekomunikacijskih
usluga u slučaju velikih prirodnih nepogoda i prekida u obavljanju tih usluga,
prati provedbu tekuće gospodarske politike, zakona i drugih propisa iz područja
gospodarskog sustava i analizira njihov utjecaj na razvoj telekomunikacija,
priprema prijedlog za utvrđivanje ograničenja u uporabi radijskih frekvencija,
prati i sudjeluje u radu među­narodnih telekomunikacijskih organizacija i
institucija (Među­narodne telekomunikacijske unije – ITU, Europske konferencije
poštanskih i telekomunikacijskih uprava – CEPT, Europskog instituta za
telekomunikacijske norme – ETSI, INTELSAT-a, INMARSAT-a, EUTELSAT-a i dr.), tenjihovih radnih tijela i stručnih skupina, surađuje na bilateralnoj i
multilateralnoj razini s odgovarajućim tijelima drugih država u području
telekomunikacija, sudjeluje u pripremi podloga i izradbi nacrta prijedloga međunarodnih
i međudržavnih ugovora, sporazuma i drugih akata iz područja telekomunikacija,
te u pregovorima za njihovo sklapanje, daje objašnjenja propisa iz područja
telekomunikacija, daje stručna mišljenja i pravna tumačenja u vezi s primjenom
propisa iz područja telekomunikacija, obavlja upravni nadzor nad Hrvatskom
agencijom za telekomunikacije, vodi prekršajni postupak u prvom stupnju za
prekršaje propisane Zakonom o telekomunikacijama, te obavlja i druge poslove iz
djelokruga rada Odjela.

c)
Odjel za razvoj informacijskog društva

Članak
34.

Odjel
za razvoj informacijskog društva obavlja stručne i tehničke poslove planiranja,
usklađivanja i provedbe sustavne informatizacije u Ministarstvu, izrađuje
analize potreba Ministarstva u području primjene informacijskih i
komunikacijskih tehnologija i predlaže mjere za unapređenje informatizacije i
internetizacije u Ministarstvu, skrbi o razvoju i održavanju lokalne ra­čunalne
i komunikacijske mreže i pristupne veze na Internet, skrbi o razvoju, održavanju
i uređivanju javnih i internih informacijskih usluga, kao što su WWW
informacijske usluge i središnji WWW-portal Ministarstva, razvija i održava
središnje baze podataka u Ministarstvu, sudjeluje u određivanju, razradi i održavanju
korisničkih programskih aplikacija za pojedine ustrojstvene jedinice
Ministarstva, osigurava savjetodavnu potporu korisnicima informacijskog
sustava, organizira i sudjeluje u provedbi izobrazbe korisnika informacijskog
sustava, sudjeluje u planiranju i provedbi projekata izgradnje i održavanja računalno
– komunikacijske mreže tijela državne uprave, sudjeluje u planiranju, uskla­đivanju
i provedbi programa tehničke pomoći vezanih uz infor­matičku podršku, baze
podataka i baze znanja, surađuje u planiranju i provedbi projekata razvoja
informacijskog društva, te informacijske i komunikacijske tehnologije (ICT),
provodi politiku, prati stanje i predlaže mjere za poticanje razvoja tržišta
informacijske i komunikacijske infrastrukture i usluga, te obavlja i druge
poslove iz djelokruga rada Odjela.

 7. UPRAVA INSPEKCIJSKIH POSLOVA

Članak
35.

Uprava
inspekcijskih poslova obavlja inspekcijske poslove sigurnosti plovidbe na moru,
unutarnjeg i međunarodnog cestovnog prometa i cesta, sigurnosti željezničkog
prometa, sigurnosti zračne plovidbe, sigurnosti plovidbe na unutarnjim vodama,
unutarnjeg i međunarodnog poštanskog prometa.

Za obavljanje poslova Uprave inspekcijskih poslova
ustrojavaju se sljedeći odjeli:

a) Odjel pomorske inspekcije i unutarnje plovidbe

b) Odjel inspekcije cestovnog prometa i cesta

c) Odjel inspekcije sigurnosti željezničkog prometa

d) Odjel zrakoplovne inspekcije

e) Odjel inspekcije pošte i telekomunikacija.

a)
Odjel pomorske inspekcije i unutarnje plovidbe

Članak
36.

Odjel pomorske inspekcije i unutarnje plovidbe rješava
u drugom stupnju o žalbama na rješenja izdana u prvom stupnju od strane
inspektora lučkih kapetanija, nadzire rad brodara u poslovima održavanja
sustava upravljanja sigurnošću i zaštitom okoline, nadzire rad Hrvatskog
registra brodova u postupku izdavanja svjedodžbi, obavlja inspekcijske preglede
hrvatskih brodova u inozemnim lukama, prati rad međunarodnih organizacija i Pa­riškog
memoranduma u poslovima koji se odnose na inspekciju sigurnosti plovidbe, usklađuje
rad inspektora u lučkim kapetanijama i pruža stručnu pomoć u jednoobraznom radu
inspekcije, obav­lja inspekcijske preglede brodova na suhom, obavlja najsloženije
inspekcijske preglede tankera i putničkih brodova, obavlja inspekcijski nadzor
nad koncesijskim sustavom ugovora i odluka o koncesiji koje je donio Hrvatski
Sabor ili Vlada Republike Hrvatske, te sve inspekcijske preglede unutarnje
plovidbe.

b)
Odjel inspekcije cestovnog prometa i cesta

Članak
37.

Odjel
inspekcije cestovnog prometa i cesta provodi neposredni inspekcijski nadzor nad
cestovnim prometom i javnim cestama, provodi zakone i propise iz područja
cestovnog prometa i javnih cesta, prati stanje i poduzima mjere u području
cestovnog prometa i javnih cesta, sudjeluje u izradi nacrta prijedloga zakona i
podzakonskih akata iz područja cestovnog prometa i javnih cesta, prati stanje i
utjecaj cestovnog prometa na čovjekovu okolinu i poduzima mjere, vodi
evidenciju objekata pod nadzorom, te evidenciju poduzetih mjera.

U područnim
jedinicama (Grad Zagreb, Rijeka, Osijek, Split, Varaždin, Slavonski Brod, Pula,
Zadar, Šibenik, Dubrovnik, Čakovec, Koprivnica, Virovitica, Gospić, Karlovac,
Sisak, Bjelovar, Nova Gradiška, Požega, Krapina i Vukovar) predviđaju se i
djeluju samostalni izvršitelji inspektori cestovnog prometa i cesta sa svim
nadležnostima te inspekcije.

c)
Odjel inspekcije sigurnosti željezničkog prometa

Članak
38.

Odjel
inspekcije sigurnosti željezničkog prometa obavlja poslove inspekcijskog
nadzora nad provedbom propisa kojima se uređuje sigurnost željezničkog prometa,
a koji se odnosi na: stanje, održavanje i uporabu donjeg i gornjeg ustroja željezničke
pruge, signalno-sigurnosnih, telekomunikacijskih i elektrovučnih postrojenja,
opreme pruge, želeljezničko-cestovnih prijelaza, pruž­­nog i zaštitnog pružnog
pojasa, industrijskih kolosijeka, stanje, održavanje i uporabu željezničkih
vozila, obavljanje željezničkog prometa, prijevoz opasnih tvari, uvjete za
radnike koji neposredno sudjeluju u obavljanju željezničkog prometa, obavljanje
kontrole sigurnog tijeka prometa, provedbu unutarnjeg reda na željeznici,
poduzima mjere za uklanjanje ustanovljenih nedostataka i nepra­vilnosti, prati
izvršavanje mjera koje se poduzimaju u inspekcijskom nadzoru, podnosi prijave
za prekršaje i privredne prijestupe, prati i analizira stanje sigurnosti u željezničkom
prometu, predlaže mjere za povećanje stupnja sigurnosti u željez­nič­kom
prometu, te surađuje s drugim tijelima državne uprave.

d)
Odjel zrakoplovne inspekcije

Članak
39.

Odjel
zrakoplovne inspekcije obavlja poslove inspekcijskog nadzora nad provedbom
propisa koji se odnose na: zrakoplov, zrakoplovni uređaj i zračni promet,
aerodrom i aerodromske usluge, zrakoplovno osoblje, pomoćno zrakoplovno osoblje
i drugo stručno osoblje,ispravnost i rad tehničkih sredstava, objekata
i usluga u zračnoj plovidbi, prati i procjenjuje međunarodne standarde i
postupke, te predlaže i sudjeluje u usklađivanju donesenih propisa s međunarodnim
standardima u zrakoplovstvu.

e)
Odjel inspekcije pošte i telekomunikacija

Članak
40.

Odjel
inspekcije pošte i telekomunikacija obavlja poslove inspekcijskog nadzora nad
provedbom propisa koji se odnose na telekomunikacijsku infrastrukturu,
telekomunikacijsku opremu i pružanje telekomunikacijskih usluga, te na
izgradnju poštanskih objekata i opreme, pružanje poštanskih usluga i
funkcioniranje poštanskog prometa, poduzima mjere utvrđene propisima o pošti i
telekomunikacijama, vodi očevidnik nadziranih objekata i subjekata, te očevidnik
poduzetih mjera.

*Ostale ustrojstvene jedinice*

1.
TAJNIŠTVO

Članak
41.

Tajništvo
kao posebna ustrojstvena jedinica, za potrebe Ministarstva obavlja pravne,
kadrovske, organizacijske, opće, financijske, računovodstvene, poslove nabave,
interne informatičke poslove i obrambeno-sigurnosne poslove.

Za
obavljanje poslova Tajništva ustrojavaju se sljedeći odjeli:

a)
Odjel pravnih poslova

b)
Odjel kadrovskih i općih poslova

c)
Odjel za plan i proračun

d)
Odjel za računovodstvo i obračun plaća

e)
Odjel za nabavu i interne informatičke poslove.

a)
Odjel pravnih poslova

Članak
42.

Odjel
pravnih poslova obavlja upravno-pravne poslove vezano za imovinsko-pravne
poslove, poslove zakupa poslovnog prostora, suradnje s Uredom za državnu
imovinu Vlade Republike Hrvatske, prikuplja podataka za vođenje Očevidnika
imovine u vlasništvu Republike Hrvatske, rješava u drugostupanjskom postupku
povodom prigovora na prvostupanjska rješenja o rasporedu na službeničko i radno
mjesto, rješava prigovore na rješenja o prijamu u državnu službu, prigovore na
rješenja o ocjeni službenika i namještenika, sastavlja podneske i surađuje s Državnim
odvjetništvom Republike Hrvatske, priprema podneske u postupcima pred upravnim
sudovima, priprema podneske u postupcima pred službeničkim sudovima i vodi
prvostupanjske disciplinske postupke za lakše povrede službene, odnosno radne
dužnosti, te obavlja poslove zaštite od požara.

b)
Odjel kadrovskih i općih poslova

Članak
43.

Odjel
kadrovskih i općih poslova, neposredno primjenjujući zakone i druge propise,
donosi upravne akte kojima se odlučuje o prijamu u državnu službu, rasporedu na
radna mjesta, te drugim pravima i obvezama službenika, vodi očevidnik državnih
službenika i namještenika, prati rad vježbenika, priprema prijedlog stručnog
usavršavanja i osposobljavanja službenika i namješ­te­ni­ka, obavlja druge
upravno stručne i uredske poslove, te poslove zaštite na radu, telefonske
centrale, čajne kuhinje i poslove čišćenja za potrebe Kabineta ministra i Tajništva.

Za
obavljanje općih i kadrovskih poslova ustrojavaju se sljedeći odsjeci:

b/1
Odsjek kadrovskih poslova

b/2
Odsjek općih poslova

b/3
Odsjek voznog parka.

b/1
Odsjek kadrovskih poslova

Članak 44.

Odsjek kadrovskih poslova obavlja upravno-pravne
poslove: priprema i donošenje rješenja o prijmu u državnu službu i rasporedu državnih
službenika i namještenika, imenovanjima i razrje­šenjima, godišnjim odmorima,
plaćenim i neplaćenim dopustima, te ocjenjivanju državnih službenika i namještenika,
vodi očevid­nik o državnim službenicima i namještenicima zaposlenim u središnjim
uredima i područnim jedinicama Ministarstva i izdavanje izvoda iz tih očevidnika,
prati rad vježbenika, osiguravanje uvjeta za uspješno obavljanje vježbeničke
prakse i daje upute za polaganje državnih stručnih ispita, prati stanje
kadrova, te predlaže mjere za podizanje stupnja stručnosti i osposobljenosti
kad­rova, vodi postupke o kojima se ne vode službeni očevidnici i izdaje
odgovarajuća uvjerenja o tim činjenicama, obavlja poslove zaštite na radu.

b/2
Odsjek općih poslova

Članak
45.

Odsjek
općih poslova obavlja upravno stručne poslove primitka, otpreme i dostave pošte,
odabira arhivske građe, vođenja pismohrane i propisanih očevidnika, poslove
prijepisa, fotokopiranja i druge uredske poslove, poslove telefonske centrale i
sl.

b/3
Odsjek voznog parka

Članak
46.

Odsjek
voznog parka obavlja vozačke poslove, poslove u svezi održavanja službenih
automobila i opreme, sukladno uvjetima njihove eksploatacije, namjene i tehničkim
uputstvima pro­izvođača, vodi propisane očevidnike, prati stanje, analizira,
elaborira i predlaže poduzimanje mjera da službeni automobili po količini i
kvaliteti mogu udovoljiti zahtjevima Ministarstva, inicira donošenje planova
korištenja automobila i koordinira izvršenje toga plana, obavlja uviđaje
prometnih nezgoda i priprema odštetne zahtjeve, te druge poslove koji proizlaze
iz upravljanja i korištenja službenih automobila ovog Ministarstva.

c)
Odjel za plan i proračun

Članak
47.

Odjel
za plan i proračun izrađuje prijedlog državnog proračuna i njegovo izvršavanje,
izrađuje financijske planove i kontrolira trošenje proračunskih sredstava
sukladno namjeni i planiranoj dinamici, podnosi zahtjeve za isplatu proračunskih
sredstava prema Ministarstvu financija, kontrolira trošenje transferiranih
sredstava kod njihovih korisnika, kontrolira naplatu i korištenje sredstava od
vlastitih prihoda, sudjeluje u izradi programa kapitalnih ulaganja u oblasti
prometa i veza, vrši financijsku i raču­novodstvenu kontrolu, analizira
financijske pokazatelje, te obavlja druge poslove koje odredi ministar.

d)
Odjel za računovodstvo i obračun plaća

Članak
48.

Odjel
za računovodstvo i obračun plaća obavlja poslove evidencije financijskih
promjena u Glavnoj knjizi i pomoćnim knjigama, odnosno analitičke evidencije,
vodi knjige ulaznih i knjige izlaznih faktura, knjigu nefinancijske imovine, vrši
financijsku i računovodstvenu kontrolu, likvidaciju računa, blagajničke
poslove, obra­čun plaća, bolovanja i ostalih naknada za zaposlene, izrađuje
statistička i financijska izvješća, izrađuje tromjesečne, polugo­dišnje i godišnje
obračune, izrađuje izračun pokazatelja za izradu financijskih planova, usklađuje
inventuru s knjigovodstvenim stanjem, kontira i knjiži sve primitke i izdatke,
usklađuje stanje sredstava s njihovim izvorima, izrađuje podneske općin­skim sudovima
u svezi rješenja o ovrsi, opomena zbog neplaćenih računa, te očitovanje drugim
tijelima u svezi financijske dokumentacije, te obavlja i druge poslove koje
odredi ministar.

e)
Odjel za nabavu i interne informatičke poslove

Članak
49.

Odjel
za nabavu i interne informatičke poslove planira nabavke sukladno osiguranim
financijskim sredstvima u državnom proračunu i financijskom planu, sudjeluje u
radu povjerenstava za nabavu i kontrolira provođenje postupka nabave roba,
usluga i ustupanja radova kod korisnika proračunskih sredstava iz nadležnosti
Ministarstva, vrši nabavu roba, kancelarijskog materijala i sitnog inventara,
te ostalog po­trošnog materijala, vodi ekonomat, izdaje kancelarijski i potrošni
materijal i druge robe, te vodi materijalne evidencije, organizira odnosno
provodi zakonom propisani postupak nabave roba, usluga i ustupanja radova,
pravne poslove vezane za ugovorne odnose, te obvezne ugovore, očitovanja u vezi
cijene poslovnog prostora, te financijska kontrola ispravnosti ugovornih odnosa
glede zakupa poslovnih prostora u kojima je Ministarstvo zakupodavac i
zakupoprimac, interne informatičke poslove za potrebe Ministarstva, te obavlja
i druge poslove koje odredi ministar.

2.
KABINET MINISTRA

Članak 50.

Kabinet ministra obavlja administrativne i stručne
poslove za ministra i njegovog zamjenika, protokolarne poslove, poslove u vezi
odnosa sa sredstvima javnog priopćavanja, poslove u svezi doticaja i
komunikacije s Hrvatskim saborom, Vladom Repub­like Hrvatske i drugim tijelima
državne uprave, te pravnim osobama koje imaju javne ovlasti, poslove u svezi s
evidencijom i po­hranom povjerljive pošte, te druge stručne i administrativne
poslove u svezi s ostvarivanjem programa rada i djelovanja ministra i njegovog
zamjenika.

U Kabinetu ministra pored poslova iz stavka 1. ovog članka
obavljaju se i poslovi unutarnje kontrole – nadzora pravilnosti koriš­tenja
proračunskih sredstava.

3.
SAMOSTALNI ODJEL ZA MEĐUNARODNE POSLOVE, PROMETNU POLITIKU I EUROPSKE
INTEGRACIJE

Članak 51.

U Samostalnom odjelu za međunarodne poslove, prometnu
politiku i europske integracije se obavljaju poslovi pripreme i objedinjavanja
dokumenata za više prometnih područja za potrebe multilateralne suradnje u
okviru međunarodnih tijela iz područja prometa kao cjeline (između ostalih
poglavito CEMT, tj. Europske konferencije ministara prometa, G-24 RG za promet
–radna grupa koja se bavi pripremom strateških dokumenata za potrebe EZ-a, UN
ECE/ITC Međunarodno prometno vijeće Ekonomske komisije za Europu Ujedinjenih
naroda i druge multilateralne forume), raznih regionalnih suradnji (SEI Srednje
europska inicijativa – radna grupa za promet, Kvadrilaterala, Konferencije
ministara prometa srednje Europe i sl. regionalne formalne i manje formalne
organizacije), izvršnih odbora za unaprjeđenje prometa na sveeuropskim međunarodnim
koridorima, bilateralne suradnje u okviru međudržavnih odbora za gospodarsku
suradnju, kao i drugih oblika suradnje s pojedinim zemljama iz područja
prometa, priprema hrvatskog diplomatskog osoblja za rad u DKP-ima i suradnja sa
stranim diplomatskim predstavništvima, surad­nja s međunarodnim financijskim
institucijama i sl.

U Odjelu se prate i provode aktivnosti vezane za
pripreme i usporedbe dokumenata strategije prometnog razvitka, kako u odnosu na
održivi razvitak prometne djelatnosti u okviru ukupnog gospodarstva Republike
Hrvatske, tako i u odnosu na područje zaštite okoliša, smanjenja negativnog
utjecaja prometa na okoliš, te prostornog razvitka.

U Odjelu se obavljaju i poslovi u vezi sa provedbom i
sklapanjem Sporazuma o stabilizaciji i pridruživanju Republika Hrvat­ska –
Europske zajednice.

U Samostalnom odjelu ustrojava se sljedeći odsjek:

a) Odsjek za međunarodnu suradnju, prometnu politiku
i europske integracije.

a)
Odsjek za međunarodnu suradnju, prometnu politiku i europske integracije

Članak 52.

Odsjek
za međunarodnu suradnju, prometnu politiku i europske integracije prati rad međunarodnih
foruma prometne surad­nje, izvršavanje obveza koje proizlaze iz članstva u tim
tijelima, priprema dokumente bilateralne suradnje za potrebe Ministarstva (i
drugih delegacija koje sudjeluju u bilateralnim susretima, a obuhvaćaju više od
jedne prometne grane), međudržavnih odbora za gospodarsku suradnju, te drugih
oblika bilateralne suradnje za organe državne uprave, Ured Predsjednika
Republike Hrvatske, Vlada Republike Hrvatske, Hrvatski sabor i dr.

Sudjeluje u pripremama za sklapanje bilateralnih
sporazuma o pojedinim prometnim područjima, te u nužnom postupku izmjena svih
sklopljenih bilateralnih sporazuma sa zemljama članicama Europske unije i
zemljama kandidatima.

Odsjek priprema i objedinjava dokumente strateške
prometne politike za cjelinu prometne djelatnosti, surađuje s drugim tijelima
državne uprave u pitanjima zaštite okoliša, prostornih planova, utjecaja
prometa na održivi gospodarski razvitak, predlaže i priprema dokumente vezane
na programe održivog razvitka pojedinih prometnih područja koja proizlaze iz
strateških razvojnih dokumenata prometa kao cjeline.

Radi na jedinstvenim dokumentima koji se traže od
Ministarstva, ne samo za međunarodnu suradnju, nego i za objedinjavanje
podataka prema drugim tijelima uprave u Republici Hrvatskoj, te obavlja poslove
osmišljavanja i pripreme dokumenata jedinstvene prometne politike Republike
Hrvatske.

U Odsjeku se pripremaju i objedinjavaju dokumenti
vezani za potrebe kandidiranja pojedinih prometnih projekata Republike Hrvatske
za međunarodne programe suradnje, financijske institucije, regionalne studije i
sl., kao i poslove vezane za kandidiranje projekata i njihovo praćenje kroz
programe suradnje i pomoći Europske unije (CARDS, TINA, Prometna studija) i dr.

Obavlja poslove na aktivnostima usmjerenim na
ispunjenje obveza temeljem SAA (Sporazuma o stabilizaciji i pridruživanju
Republika Hrvatska – Europska unija), osim praćenja i izvršavanja obveza koje
je Republika Hrvatska preuzela kroz SAA, za vrijeme dok SAA ne stupi na snagu,
obavlja poslove povezane s provedbom Privremenog sporazuma o trgovinskim i
njima povezanim pitanjima Republike Hrvatske – Europskih zajednica (Interim
Agreement). Pored ostalog, u suradnji s upravama Ministarstva izrađuje i
priprema dokumente vezane na Plan provedbe SSP, koordinira dostavu podataka o
provedbi pojedinih mjera Plana Ministarstvu za europske integracije. Sudjeluje
u pripremi zakonskih i podzakonskih akata pojedinih područja prometa, prati
zakonsku regulativu vezanu uz promet Europskih zajednica. Sudjeluje u radu
pripreme i dostave dokumenata Europskoj komisiji (putem Ministarstva za
europske integracije), te na stručnom nivou ostvaruje izravnu komunikaciju s
pojedinim tijelima Europske unije, kao što je Generalni direktorat za transport
i energiju Komisije (DG TREN), te stranim konzultantima koji su angažirani na
različitim projektima. Sudjeluje u radu povjerenstava za prilagodbu nacionalnog
zakonodavstva *»acquis«*-u, objedinjava i izrađuje nacionalni plan
prilagodbe u područjima nadležnosti Ministarstva. Nakon podnošenja zahtjeva
Republike Hrvatske za članstvom u Europskoj uniji, tj. otpočinjanjem *»screening«*
procesa sudjeluje u aktivnostima usporedbe, prilagodbe i praćenju provedbe
pravne regulative Republike Hrvatske, te postupcima njenog usuglašavanja s *»acquies«*-em.

IV.
UPRAVLJANJE UPRAVNIM ORGANIZACIJAMA I UNUTARNJIM USTROJSTVENIM JEDINICAMA U
SASTAVU MINISTARSTVA

Članak
53.

Ministar
predstavlja Ministarstvo i upravlja njegovim radom.

Zamjenik
ministra zamjenjuje ministra u slučaju njegove spriječenosti, te obavlja i sve
druge poslove koje mu povjeri ministar. Ukoliko ne bi bio imenovan zamjenik
ministra, ministra će zamjenjivati pomoćnik kojeg odredi ministar.

Upravnim
organizacijama u Ministarstvu upravljaju pomoć­nici ministra.

Radom
Tajništva Ministarstva upravlja tajnik Ministarstva.

Članak
54.

Na čelu
Kabineta ministra je tajnik Kabineta.

Na čelu
Samostalnog odjela je načelnik.

Na čelu
odjela je načelnik.

Na čelu
odsjeka je voditelj odsjeka.

Na čelu
lučke kapetanije je lučki kapetan, na čelu kapetanije je kapetan kapetanije, a
na čelu ispostave je kapetan ispostave.

Ostalim
ustrojstvenim jedinicama upravljaju čelnici utvrđeni Uredbom o načelima za
unutarnje ustrojstvo tijela državne uprave (»Narodne novine«, broj 43/2001).

V.
OKVIRNI BROJ SLUŽBENIKA I NAMJEŠTENIKA MINISTARSTVA

Članak
55.

Poslove
iz djelokruga Ministarstva, zavisno o vrsti, složenosti, stručnoj spremi i
drugim uvjetima obavljaju državni službenici i namještenici raspoređeni na
radna mjesta u skladu sa zakonom.

Okvirni
broj državnih službenika i namještenika potreban za obavljanje poslova iz
djelokruga Ministarstva utvrđuje se u Dodatku (Tablici), koja je sastavni dio
ove Uredbe i ne objavljuje se u »Narodnim novinama«.

VI.
PRIJELAZNE I ZAVRŠNE ODREDBE

Članak 56.

Pitanja od značaja za rad Ministarstva koja nisu uređena
Zakonom, Uredbom o načelima za unutarnje ustrojstvo tijela državne uprave i
ovom Uredbom, uredit će se Pravilnikom o unutarnjem redu, a osobito broj
potrebitih službenika i namještenika s naznakom njihovih osnovnih poslova i
zadaća, te stručnih uvjeta potrebnih za njihovo obavljanje, kao i njihove
ovlasti i odgovornosti.

Ministar će donijeti pravilnik o unutarnjem redu
Ministarstva, u roku od 60 dana od dana stupanja na snagu ove Uredbe, uz
prethodnu suglasnost ministarstva nadležnog za poslove opće uprave.

Članak 57.

Danom stupanja na snagu ove Uredbe prestaje važiti
Uredba o unutarnjem ustrojstvu Ministarstva pomorstva, prometa i veza (»Narodne
novine«, broj 70/2001).

Članak 58.

Ova Uredba stupa na snagu danom objave u »Narodnim
novinama«.

Klasa: 023-03/03-01/17
Urbroj:  5030116-03-1
Zagreb, 30. srpnja 2003.

Potpredsjednik
**dr. sc. Goran Granić**, v. r.

Uredba, NN 125/2003-1808